92-jarige vrou van Noordwes verkrag | Maroela Media
Die Noordwes-polisie is op soek na ŉ verdagte wat ŉ 92-jarige vrou glo herhaaldelik verkrag het.
Kaptein Adel Myburgh, ŉ polisiewoordvoerder, sê die vrou is vroeg Sondagoggend in haar huis in Mmakau oorval en verkrag.
“Die bejaarde se voordeur was met ‘n ketting gesluit. Die man het toegang tot die huis gekry deur die ketting af te breek,” het Myburg gesê.
Volgens Myburgh is die bejaarde vir drie ure lank herhaaldelik verkrag voor die man te voet van die toneel af gevlug het. “Die bejaarde is erg deur die voorval getraumatiseerd en is in ŉ plaaslike hospitaal opgeneem vir behandeling,” het sy gesê.
Die polisie het ŉ beroep op kinders gedoen om toe te sien dat hul bejaarde ouers nie alleen bly nie.
die sameleweing het sulke siek mense wat gaan aan mense het net nie meer morele waardes en respek nie